Diari Oficial de la Generalitat Valenciana


Sumari del DOGV 3615, del 29-10-1999 (1999/9065)

RESOLUCIÓ de 18 d'octubre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes a projectes de formació del professorat en centres.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9065


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 18 d'octubre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes a projectes de formació del professorat en centres. [1999/S9065]
  
Per l'Ordre de 22 de març de 1999, de la Conselleria de Cultura, Educació i Ciència, Diari Oficial de la Generalitat Valenciana d'11 de maig de 1999, es convocaren ajudes a projectes de formació del professorat en centres.
  
Acomplits els tràmits requerits en la convocatòria, la comissió de selecció fa la proposta definitiva i segons la delegació feta pel conseller en la disposició final primera de la mencionada ordre, resolc:
  
Primer
  
Fer pública la relació dels projectes seleccionats que s'indiquen en l'annex I d'esta resolució i concedir-los perquè els realitzen les quantitats que s'expressen, per una quantitat màxima de 02.133.014 de pessetes, per als centres públics, del capítol II del programa pressupostari 421.30 de l'exercici de 1999. El finançament destinat als centres privats concertats i programes d'EPA de titularitat municipal, anirà a càrrec del capítol IV, codi línia 411 del programa 421.30, per una quantitat màxima de 3.000.000 pessetes de l'exercici de 1999.
  
Fer pública la relació dels projectes no seleccionats que figuren en l'annex II amb indicació de la causa.
  
Segon
  
Les direccions territorials d'Educació comunicaran als centres implicats les mesures de flexibilitat horària aprovades per a la realització dels projectes.
  
Tercer
  
Els requisits per a la percepció de les ajudes, les obligacions dels beneficiaris i la justificació de les despeses són els indicats en les bases onze, dotze i tretze de l'Ordre de 22 de març de 1999, de la Conselleria de Cultura, Educació i Ciència, (DOGV 11.05.1999).
  
La direcció del centre beneficiari enviarà un escrit a la Direcció General d'Ordenació i Innovació Educativa i Política Lingüística acceptant expressament l'ajuda concedida, en el termini expressat al punt quart.
  
A més, per als centres privats concertats i programes d'EPA de titularitat municipal, atesa la base tretze de la mencionada convocatòria, s'estableix el mateix termini indicat al punt quart per a la presentació davant la Direcció General d'Ordenació i Innovació Educativa i Política Lingüística tant de l'acceptació expressa de l'ajuda, com de la seua justificació.
  
L'ajuda es dedicarà íntegrament al projecte de formació i almenys el 75% s'invertirà en docència o assessorament per experts i bibliografia.
  
Els centres que no complisquen les condicions assenyalades anteriorment es considerarà que renuncien a l'ajuda concedida.
  
Quart
  
El termini per a la presentació de l'escrit d'acceptació de l'ajuda concedida i, si cal, de la seua justificació econòmica finalitza el dia 1 de desembre de 1999, a partir de l'endemà de la publicació de la present resolució al Diari Oficial de la Generalitat Valenciana.
  
Cinquè
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Ciència en el termini d'un mes a comptar des de l'endemà de la publicació al Diari Oficial de la Generalitat Valenciana
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al Diari Oficial de la Generalitat Valenciana.